Oficiālais Vēstnesis L 210 , 01/08/1986 Lpp. 0039 - 0040

Speciālizdevums somu valodā: Nodaļa 2 Sējums 4 Lpp. 0125

Speciālizdevums zviedru valodā: Nodaļa 2 Sējums 4 Lpp. 0125



Komisijas Regula (EEK) Nr. 2429/86 (1986. gada 31. jūlijs) par procedūru gaļas satura noteikšanai gaļas izstrādājumos un konservētā gaļā, kas atbilst Regulas (EEK) Nr. 2184/86 pielikuma nomenklatūras apakšpozīcijai ex 16.02 B III b) 1) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 par pasākumiem, kas jāparedz kopējā muitas tarifa [1] nomenklatūras vienveidīgai piemērošanai, kurā jaunākie grozījumi izdarīti ar Regulu (EEK) Nr. 2055/84 [2], un jo īpaši tās 3. pantu, tā kā, lai klasificētu izstrādājumus un konservus, kas satur liellopu gaļu (izņemot iekšas un taukus), ir jāparedz noteikumi, kas ir vajadzīgi, lai nodrošinātu to, ka vienādi piemēro nomenklatūru, kas iekļauta pielikumā, kas pievienots Komisijas 1986. gada 11. jūlija Regulai (EEK) Nr. 2184/86, ar kuru nosaka eksporta kompensācijas liellopu un teļa gaļai [3]; tā kā saskaņā ar apakšpozīcijām 16.02 B III b) ex 1) ex aa) (11), (22), (33), (44) un 16.02 B III b) ex 1) ex bb) (11), (22), (33), (44) un (55) Regulas (EEK) Nr. 2184/86 pielikuma nomenklatūrā liellopu gaļu saturošus izstrādājumus un konservus klasificē atbilstoši procentuālajam gaļas daudzumam pēc svara (izņemot iekšas un taukus); tā kā ir jādefinē procedūra procentuālā gaļas daudzuma noteikšanai pēc svara (izņemot iekšas un taukus); tā kā veiktā izpēte liecina, ka šīs regulas pielikumā izklāstītā procedūra nodrošina vislabāko aizsardzības mehānismu; tā kā sakarā ar to, ka paredzētie noteikumi nav saskaņā ar Kopējā muitas tarifa nomenklatūras komitejas atzinumu, Komisija ir ieteikusi Padomei pieņemt šos noteikumus Regulas (EEK) Nr. 97/69 3. panta kārtībā; tā kā trīs mēnešus pēc šā priekšlikuma iesniegšanas Padome nav pieņēmusi lēmumu un tādēļ Komisija var pieņemt ieteiktos noteikumus iepriekšminētajā kārtībā, kas paredzēta Regulā (EEK) Nr. 97/69, IR PIEŅĒMUSI ŠO REGULU. 1. pants Procentuālo gaļas daudzumu pēc svara izstrādājumos un konservos, kas satur liellopu gaļu (izņemot iekšas un taukus) un kas atbilst Regulas (EEK) Nr. 2184/86 pielikuma nomenklatūras apakšpozīcijām 16.02 B III b) ex 1) ex aa) (11), (22), (33), (44) un 16.02 B III b) ex 1) ex bb) (11), (22), (33), (44) un (55), nosaka saskaņā ar procedūru, kas izklāstīta šīs regulas pielikumā. 2. pants Šī regula stājas spēkā divdesmit pirmajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1986. gada 31. jūlijā Komisijas vārdā – priekšsēdētāja vietnieks Cockfield [1] OV L 14, 21.1.1969., 1. lpp. [2] OV L 191, 19.7.1984., 1. lpp. [3] OV L 190, 12.7.1986., 19. lpp. -------------------------------------------------- PIELIKUMS ANALĪZES PROCEDŪRA Šajā pielikumā vārds "gaļa" neattiecas nedz uz iekšām, nedz uz taukiem (ieskaitot taukus, kas iegūti no šīs pašas gaļas), nedz uz kauliem. Procentuālo gaļas daudzumu pēc svara nosaka saskaņā ar šādu procedūru. 1. Analīzes metodes. 1.1. Analīze jāveic, izmantojot viendabīgus un reprezentatīvus gaļas izstrādājuma vai konserva paraugus. 1.2. Jālieto šādas analīzes metodes: 1.2.1. Slāpeklis: slāpekļa satura noteikšana gaļā un gaļas produktos – ISO 937: 1978. 1.2.2. Mitrums: mitruma satura noteikšana gaļā un gaļas produktos – ISO 1442: 1973. 1.2.3. Tauki: kopējā tauku satura noteikšana gaļā un gaļas produktos – ISO 1443: 1973. 1.2.4. Pelni: pelnu satura noteikšana gaļā un gaļas produktos – ISO 936: 1978. 1.3. Šajā regulā iepriekšminēto ISO standartu prasības attiecībā uz paraugu ņemšanas procedūru nav obligātas. 2. Gaļas satura aprēķināšana. Gaļas saturu aprēķina pēc šādas formulas: M = NT - N × 100 gaļas produkti NT = kur NT ir kopējais slāpeklis, kā noteikts analizējot (%); Nx = svešas izcelsmes slāpeklis (%). Kopējo slāpekļa saturu nosaka ar 1.2.1. punktā noteikto metodi. Mitruma (1.2.2.), tauku (1.2.3.) un pelnu (1.2.4.) kvantitatīvā noteikšana dod iespēju samazināt citu nosakāmo sastāvdaļu skaitu. Lai veiktu labojumus attiecībā uz svešas izcelsmes slāpekli (Nx), ir jāzina katras slāpekli saturošās sastāvdaļas daudzums, kā arī šo sastāvdaļu slāpekļa saturs. Turpmāk dotā tabula parāda vidējo slāpekļa saturu vairākās slāpekli saturošās sastāvdaļās, kas var atrasties gaļas izstrādājumos un konservos. Negaļas produkti | Slāpekļa procents | sausiņi | 2,0 | kazeīns | 15,8 | nātrija kazeināts | 14,8 | izdalītie sojas proteīni | 14,5 | strukturētie sojas proteīni | 8,0 | sojas milti | 8,0 | mononātrija glutamināts (MSG) | 8,3 | liellopu aknas | 2,7 | liellopu mēle | 3,0 | Ņemot vērā analīzes metožu atkārtojamību, vajadzētu atsaukties uz iepriekšminētajiem ISO standartiem. Vērā ņemamais rezultāts ir vidējais no vismaz diviem noteikšanas gadījumiem. --------------------------------------------------